Gemeenskapslede vermoor man wat glo moorArgieffoto Brig. Hangwani Mulaudzi, woordvoerder van die polisie, sê die voorval het in Hlanganani naby Giyani in Limpopo plaasgevind. Hy sê die gemeenskapslede het die bejaarde man met klippe bestook voor hulle ŉ band om sy nek gesit en dit aan die brand gesteek het. “Die verdagtes het van die toneel gevlug en niemand is nog in verband met die voorval in hegtenis geneem nie.” Genl.maj. Berning Ntlemeza, provinsiale polisiehoof, het intussen ŉ spesiale taakspan op die been gebring om die moord te ondersoek. Hy het ŉ beroep gedoen op mense wat inligting het oor die voorval om na vore te kom.